Luettelo televisiosarjan Puumanainen jaksoista
Toinen tuotantokausi (2010–2011)

| Jakso (sarja) | Jakso (kausi) | Alkuperäinen nimi | Suomenkielinen nimi | Ohjaus | Käsikirjoitus | Esityspäivä (USA) |
| --- | --- | --- | --- | --- | --- | --- |
| 25 | 1 | All Mixed Up | Vapaapäivä | Bill Lawrence | Kevin Biegel Bill Lawrence | 22. syyskuuta 2010 |
Ellie on kateellinen Julesin uudelle terapeutille, Glennille (Jennifer Aniston), jonka kanssa Jules tulee niin hyvin toimeen. Laurie haluaa valmistella Travisia yliopistoa varten, ja kaksikko lyö vetoa siitä, kumpi pystyy pysymään valveilla pidempään. Bobbylla on edelleen sulattelemista Julesin ja Graysonin suhteessa. 
| 26 | 2 | Let Yourself Go | Lähtö lähenee | Michael McDonald | Kevin Biegel | 29. syyskuuta 2010 |
Travis on lähdössä yliopistoon opiskelemaan, ja Julesilla on vaikeuksia päästää pojastaan irti. Laurie opettaa Bobbya käyttämään tietokonetta. Ellie tahtoisi kertoa tarinoita vauvastaan, mutta pelkää muuttuvansa tylsäksi, pateettiseksi äitityypiksi, jota kaikki kammoavat. 
| 27 | 3 | Makin' Some Noise | Kodinturvajoukot | John Putch | Sam Laybourne | 6. lokakuuta 2010 |
Yksineloon totuttautuva Jules suuntaa kaiken huomionsa Graysoniin. Julesin käytös ahdistaa Graysonia, ja Grayson laatii suunnitelman, jonka avulla hän yrittää suunnata Julesin huomion muihin asioihin. Myös Travisilla on vaikeuksia suhtautua uuteen tilanteeseen, ja Bobby-isä rientää yliopistoon poikansa tueksi – eikä tahdo lähteä pois kulumallakaan. Ellie ei tahdo ystävystyä Stanin uuden lastenhoitajan kanssa. 
| 28 | 4 | The Damage You've Done | Miekannielijät | John Putch | Chrissy Pietrosh Jessica Goldstein | 13. lokakuuta 2010 |
Travis ja Kylie ovat sopineet, että voivat tapailla myös muita ihmisiä, mutta Travis alkaa epäillä suhteen toimivuutta. Jules saa viimeinkin kuulla Graysonin ja Laurien viettämästä yhteisestä yöstä, eikä tiedä, kenelle hänen pitäisi olla vihainen. Kun Jules kuulee Laurien menneen sänkyyn Graysonin kanssa, vaikka tiesi Julesin kiinnostuksesta Graysonia kohtaan, Jules päättää sulkea Laurien pois elämästään. Smith joutuu myöntämään, ettei rakasta Laurieta ja lopettaa suhteen. Laurie musertuu erosta ja Jules heltyy lopulta antamaan anteeksi. 
| 29 | 5 | Keeping Me Alive | Ei enää elatusmaksuja | Michael McDonald | Sanjay Shah | 20. lokakuuta 2010 |
Bobby tahtoo vihdoinkin tulla toimeen ilman Julesin rahallista avustusta. Jules kuitenkin tahtoo Bobbyn edelleen olevan riippuvainen hänestä. Smithin kanssa eronnut Laurie vakuuttaa pärjäävänsä, mutta Andy ja Grayson ovat varmoja siitä, että Laurie on rikki sisältä. Ellie uskoo olevansa muita fiksumpi. 
| 30 | 6 | You Don't Know How It Feels | Isin tyttö | Michael McDonald | Blake McCormick | 27. lokakuuta 2010 |
Julesin isä Chick (Ken Jenkins) tulee vierailulle. Julesia harmittaa hänen etäiset välinsä isäänsä, joten Jules tekee kaikkensa, jotta vierailu sujuisi täydellisesti. Grayson järjestää baarissaan halloweenin kunniaksi naamiaiset, joihin kaikki pukeutuvat. Laurie yrittää saada Travisin myöntämään, että tämä pitää edelleen halloweenista. Bobby yrittää vakuuttaa Ellien siitä, että hän kykenisi huolehtimaan Stanista, mikäli Andylle ja Ellielle sattuisi jotakin. 
| 31 | 7 | Fooled Again (I Don't Like It) | Lahjakuiskaaja | John Putch | Peter Saji Melody Derloshon | 3. marraskuuta 2010 |
Jules täyttää 42 vuotta. Joka vuosi Ellie on keksinyt parhaan lahjan Julesille, ja Laurie ja Grayson päättävät liittoutua päihittääkseen hänet. Andy ja Jules huomaavat, etteivät he oikeastaan tunne toisiaan ja yrittävät korjata tilanteen. Travis opettaa isäänsä käyttämään nenähuuhtelukannua. 
| 32 | 8 | Little Girl Blues | Hai hyökkää | Michael McDonald | Kate Purdy | 17. marraskuuta 2010 |
Travis tuo uuden tyttöystävänsä Kirstenin (Collette Wolfe) ensimmäistä kertaa Julesin luokse. Jules ei innostu uudesta tyttöystävästä, kun tajuaa, että kuka tahansa Travisin tulevista tyttöystävistä saattaa olla hänen tuleva miniänsä. Graysonin kodista tulee "umpikujajengin" uusi oleskelupaikka. 
| 33 | 9 | When the Time Comes | Onnelliset optimistit | Bruce Leddy | Mary Fitzgerald | 24. marraskuuta 2010 |
Jules tunnustaa ensimmäistä kertaa Graysonille rakkautensa. Kun Grayson ei reagoikaan mitenkään, Jules päättää savustaa Graysonilta rakkaudentunnustuksen järjestämällä romanttisen kiitospäivänaterian. Laurie ja Ellie yrittävät saada Andyn optimistisen asenteen nujerrettua. Bobby loukkaantuu, kun huomaa, etteivät muut aina saa selvää hänen puheestaan. 
| 34 | 10 | The Same Old You | Uusi elämä Bobbylly | Michael McDonald | Ryan Koh | 8. joulukuuta 2010 |
Jules tahtoo Bobbyn saavan entisen itseluottamuksensa takaisin ja vaatii häntä osallistumaan golfkilpailuun. Ellie ja Grayson penkovat salaisuuksia toistensa menneisyyksistä. Kirsten on kateellinen Travisin ja Laurien läheisille väleille. 
| 35 | 11 | No Reason to Cry | Kyyhkyläiset | Gail Mancuso | Gregg Mettler | 5. tammikuuta 2011 |
Kun Grayson ei kykene samaistumaan Julesin tuntemuksiin, Jules alkaa kyseenalaistamaan, ovatko he liian erilaisia toisilleen ollakseen yhdessä. Grayson tunnustaa viimein Julesille rakkautensa: juuri heidän erilaisuutensa tekee heistä sopivan parin. Kirsten onnistuu puheillaan pilaamaan Bobbyn golftaidot. Ellie suuttuu, kun Andy käyttää heidän vitsiään Laurieen. 
| 36 | 12 | A Thing About You | Tyttöjen välisestä ystävyydestä | Gail Mancuso | Mary Fitzgerald Kate Purdy | 12. tammikuuta 2011 (Kanada) 19. tammikuuta 2011 (USA) |
Kirsten sanoo Travisille, että tämä voisi välillä olla hieman romanttisempi. Bobby loukkaantuu, kun Travis hakee neuvoja Graysonilta eikä isältään. Jules lupaa, että Laurie saa viettää viikonlopun luonaan remontin ajan. Laurien käytös ajaa Julesin raivon partaalle ja Jules päätyy haukkumaan Laurien – ja katuu, kun Laurie kertoo, että hän valehteli remontista saadakseen viettää enemmän aikaa Julesin kanssa. Ellie tuntee sielunkumppanuutta viinibaarin omistavan Waynen (Michael McDonald) kanssa, mutta kun Wayne haukkuu Julesia Ellien kuullen, Ellie päätyy puolustamaan ystäväänsä. 
| 37 | 13 | Lost Children | Lapsettaa | Michael McDonald | Ryan Koh Sam Laybourne | 26. tammikuuta 2011 |
Julesin suunnittelema elokuvailta peruuntuu, mutta Jules keksii korvaavaa tekemistä porukalle: eräänlaista piilosleikkiä. Peli ei käynnisty mutkattomasti, kun Ellie haukkuu Julesin "ilkeäksi diktaattoriksi", joka päättää, mitä muut tekevät. Bobby ei uskalla esitellä ystävilleen uutta tyttöystäväänsä, koska pelkää heidän suhtautuvan tähän negatiivisesti. Graysonille selviää, miksi Andylla on jotakin Graysonia vastaan. 
| 38 | 14 | Cry to Me | Saat miehen kyyneliin | Bruce Leddy | Melody Deloshon | 2. helmikuuta 2011 |
Jules tahtoisi Graysonin avautuvan hänelle enemmän tunteistaan. Travisilla on vaikeuksia hankkia Kirstenille tämän toivomaa ystävänpäivälahjaa, ja Laurie sekä Bobby tulevat hänen avukseen. Ellie ei tahdo viettää ystävänpäivää, ja Andy järjestääkin itselleen "treffit" Bobbyn kanssa. 
| 39 | 15 | Walls | Aikakapseli | Bill Lawrence | Sean Lavery | 18. huhtikuuta 2011 |
Kirsten on saanut uuden työpaikan Chicagosta, mikä surettaa Travisia. Jules tajuaa, että Travis saattaa suunnitella Kirstenin kosimista, jotta saisi tämän jäämään. Jules päättää puuttua peliin, mutta Ellie estää häntä ja vaatii Julesia antamaan Travisille vapauden tehdä itse omat päätöksensä. Bobby tarvitsee rahaa, ja Laurie keksii idean ruveta markkinoimaan Pennitölkki-peliä. Andy ja Grayson väittelevät siitä, yrittävätkö naiset iskeä Andya. 
| 40 | 16 | Baby's a Rock 'N' Roller | Maija Poppanen | Michael McDonald | Peter Saji | 20. huhtikuuta 2011 |
Jules väittää Ellielle, että lapsen kasvattaminen on helpompaa nelikymppisenä kuin kaksikymppisenä ja suostuu ottamaan Stanin hoitoon päiväksi osoittaakseen olevansa oikeassa. Jules kuitenkin huomaa, ettei hän enää jaksaisikaan hoitaa lasta, mutta sen sijaan Graysonin isähaaveet heräävät. Laurie kaipaa entistä villiä elämäänsä ja tekee paluun yöelämään Andyn avustuksella. Bobby yrittää keksiä keinon herätä aikaisemmin golfaamaan, mutta ei suostu ottamaan Travisin apua vastaan. 
| 41 | 17 | You're Gonna Get It | Henkimaailman hommia | Michael McDonald | Michael McDonald | 27. huhtikuuta 2011 |
Jules nolaa itsensä julkisella paikalla ja menee aivan lukkoon. Andy ja Travis lähtevät Bobbyn tueksi golfturnaukseen, joka kuitenkin päättyy Bobby osalta katastrofiin. Bobby ei kuitenkaan lannistu, ja päätyy opettamaan Julesille vinkkejä siitä, kuinka selvitä noloista tilanteista. Grayson ja Ellie hämmästyvät, kun Laurie rökittää heidät triviapelissä. 
| 42 | 18 | Lonesome Showdown | Kosto on suloinen | Bruce Leddy | Sanjay Shah Blake McCormick | 4. toukokuuta 2011 |
Laurie kyllästyy siihen, kun kaikki naljailevat aina toisilleen ilman seurauksia. Laurie kehittelee "neuvoston", joka päättää tilanteeseen sopivan rangaistuksen. Jules ja Bobby vaihtavat asuntoja viikonlopun ajaksi, mutta alkeellinen elämä veneellä ei oikein suju ylellisyyksiin tottuneelta Julesilta. Travis kosii Chicagoon muuttavaa tyttöystäväänsä Kirsteniä ja musertuu, kun Kirsten ei vastaakaan myöntävästi. Huomio: Lou Diamond Phillips tekee jaksossa lyhyen cameo-roolin. 
| 43 | 19 | Damaged by Love | Rakkaus raatelee | Michael McDonald | Aaron Ho | 11. toukokuuta 2011 |
Jules ja Bobby yrittävät keksiä keinoa, jolla saisivat Travisin unohtamaan sydänsurunsa, mutta edes isoisä-Chickin neuvoista tai stripparista (Crista Flanafan) ei ole hyötyä. Andyn veli Nestor poikkeaa vaimoineen ohikulkumatkalla veljensä luokse, vaikka veljekset eivät puhukaan toisilleen. Nestorin Angela-vaimo (Nia Vardalos) flirttailee avoimesti Andylle, mikä hermostuttaa Ellietä. Yllättäen Laurie päättää tukea Ellietä, ja kaksikko lähestyy hieman toisiaan. Grayson tahtoo näyttää muille osaavansa rullaluistella. Huomio: Angelaa näyttelevä Nia Vardalos on tosielämässä Ian Gomezin (Andy) vaimo. 
| 44 | 20 | Free Fallin' | Ei nimi tölkkiä pahenna | Michael McDonald | Gregg Mettler | 18. toukokuuta 2011 |
Jules kuulee, että Travis on lopettanut koulun kesken. Lopulta Jules asettaa pojalleen kaksi vaihtoehtoa: joko Travis palaa kouluun ja Jules maksaa hänen opintonsa tai sitten tämän on muutettava pois kotoa. Andy ja Laurie yrittävät saada vastahankaisen Bobbyn myymään Pennitölkki-pelin suuremmalle yritykselle. Grayson, Ellie ja Tom yrittävät keksiä keinoa säikyttää naapurin pelottavat lapset tiehensä. 
| 45/46 | 21/22 | Something Good Coming | Havaiji kutsuu | Michael McDonald Bill Lawrence | Bill Lawrence Kevin Biegel Jessica Goldstein Chrissy Pietrosh | 25. toukokuuta 2011 |
Laurien ideasta innostunut Travis muuttaa yllättäen Havaijille, ja Jules ja kumppanit päättävät lähteä hänen peräänsä. Huonoa omaatuntoa Laurie yrittää saada Travisin palaamaan takaisin kotiin. Grayson kertoo Julesille haluavansa saada jossain vaiheessa omia lapsia, mikä järkyttää Julesin. Bobby tuntee olonsa yksinäiseksi, koska kaikilla muilla on lomalla muuta seuraa, mutta hän on yksin. Huomio: Jaksossa vierailee Sam Lloyd, joka näyttelee Tediä, Tuho-osasto -sarjasta tuttua hahmoa. Puumanaisen luoja Bill Lawrence on luonut myös Tuho-osaston.  Huomio: Jakso on poikkeuksellisesti tunnin pituinen, eli se kattaa kauden jaksot 21 ja 22.